Z M L U V N É     S T R A N Y

1.	MINISTERSTVO  DOPRAVY,   PÔŠT A TELEKOMUNIKÁCIÍ SR
Námestie Slobody 6
810 05   Bratislava 15
zastúpené: Jozefom Macejkom, ministrom dopravy, pôšt a telekomunikácií SR
ďalej len „predkladateľ“
IČO: 30416094

2.	METRO Bratislava, a.s.
Primaciálne nám. 1
811 01  Bratislava
zastúpená: Ing. Vladimírom Kovalčíkom, predsedom predstavenstva
Ing. Martou Čarnogurskou, podpredsedom predstavenstva
ďalej  len „žiadateľ“
Bankové spojenie: 10006-41010010/4900
IČO: 35732881
DIČ: 35732881/600

Z m l u v a
o     p o d m i e n k a ch    r u č e n i a 

I.
Predmet zmluvy

	Predmetom zmluvy je stanovenie podmienok prevzatia štátnej záruky za riadne splácanie bankových záväzkov, vyplývajúcich z poskytnutého splátkového úveru, vrátane  úrokov z úveru, na základe úverovej zmluvy medzi žiadateľom METRO Bratislava, a.s. a poskytovateľom úveru Všeobecná úverová banka a.s. so sídlom Mlynské Nivy 1, 829 90 Bratislava 25,  na základe návrhu ručiteľskej zmluvy medzi Ministerstvom financií Slovenskej republiky a poskytovateľom úveru Všeobecnej úverovej banky a.s. , so sídlom Mlynské Nivy 1, 829 90 Bratislava 25 v SKK  do výšky 0,412 mld. Sk s príslušenstvom úveru.

II.
Práva a povinnosti

1.	Žiadateľ sa zaväzuje, že prostriedky získané z úveru so štátnou zárukou sa použijú len na financovanie  rozvojového projektu odstránenie „starej“ ekologickej záťaže v priestore priemyselnej zóny starej Bratislavy, v ktorej je vedená trasa premostenia Dunaja  – Most Košická v súlade s dohodnutými podmienkami .

2.	Žiadateľ bude dvakrát ročne, najneskôr k 31.3 a k 31.8. príslušného roka  informovať predkladateľa a Ministerstvo financií (ďalej len ministerstvo) o svojej finančnej a celkovej ekonomickej situácii, vrátane prehľadu splácania istiny a úrokov k úveru, až do ich splatenia k 31. marcu  predloží aj účtovnú uzávierku za predchádzajúci rok.

3.	Žiadateľ sa zaväzuje, že v prípade ohrozenia splácania istiny a úrokov z úveru, túto skutočnosť oznámi najneskôr 30 dní pred dňom splatnosti predkladateľovi a ministerstvu, vrátane opatrení na zabezpečenia ich splácania.

4.	Žiadateľ sa zaväzuje, že bez zbytočného odkladu písomne oznámi predkladateľovi a ministerstvu, že bol podaný návrh na vyhlásenie konkurzu alebo návrh na vyrovnanie alebo na nútené vyrovnanie alebo, že bolo vydané rozhodnutie o jeho likvidácii.

5.	Žiadateľ sa zaväzuje, že na požiadanie predkladateľa alebo ministerstva v potrebnom rozsahu poskytne dokumentáciu potrebnú na výkon kontroly plnenia úverovej zmluvy, ručiteľskej zmluvy a tejto zmluvy a umožní predkladateľovi výkon kontroly.

6.	Žiadateľ sa zaväzuje uzatvoriť s ministerstvom zmluvu o návratnej finančnej  výpomoci, obsahujúcu aj podmienku zriadenia záložného práva na svoj majetok, ak štát bude plniť záväzky voči VÚB Bratislava, a.s. za žiadateľa a do 120 dní od uzavretia ručiteľskej zmluvy o zriadení záložného práva na majetok žiadateľa, ktoré vznikne dňom prvého plnenia záväzku vyplývajúceho z ručiteľskej zmluvy. 

7.	Žiadateľ sa zaväzuje, že majetok podľa ods. 6, neprevedie na inú osobu, ani nezaloží bez súhlasu predkladateľa a ministerstva.

III.
Zmluvné  pokuty

	V prípade, že žiadateľ nedodrží podmienky ustanovené v tejto zmluve, zaplatí v prospech  príjmového účtu štátneho rozpočtu jednorázovú pokutu až do výšky 1 mil. Sk podľa rozhodnutia predkladateľa, a to aj opakovane pri pretrvávajúcom neplnení alebo nedodržiavaní nových termínov stanovených predkladateľom alebo ministerstvom.

Výška pokuty bude vyrubená za nesplnenie čl. 2, bod 1 až 7 tejto zmluvy následovne:

bod 1.			0,05%			z výšky poskytnutej záruky
bod 2.			0,005%		z výšky poskytnutej záruky
bod 3.			0,007%		z výšky poskytnutej záruky
bod 4.			0,005%		z výšky poskytnutej záruky
bod 5.			0,007%		z výšky poskytnutej záruky
bod 6.			0,005%		z výšky poskytnutej záruky
bod 7.			0,007%		z výšky poskytnutej záruky

IV.
Zmena vlastníctva

	V prípade zmeny vlastníctva žiadateľa v zmysle zákona č. 92/1991 Z. z., v znení  neskorších predpisov, je povinnosťou žiadateľa ešte pred ukončením prevodu vlastníctva prerokovať s predkladateľom a ministerstvo otázky prevodu záväzkov zo záruky na nový právny subjekt.

V.
Všeobecné ustanovenia

1.	Žiadateľ prehlasuje, že zástupca predkladateľa je členom jeho dozornej rady a zástupca ministerstva financií bude po podpise štátnej záruky členom jeho dozornej rady a budú ho zastupovať počas trvania záväzkov žiadateľa vyplývajúcich z tejto zmluvy.

2.	Platnosť zmluvy končí splnením záväzkov vyplývajúcich z úverovej zmluvy, na ktoré bola záruka poskytnutá  žiadateľom.

3.	Ustanovenia tejto zmluvy môžu byť zmenené alebo doplnené len so súhlasom zmluvných strán a to dodatkom k tejto zmluve, ktorý nadobúda účinnosť dňom jeho podpisu zmluvnými stranami.

4.	Práva a povinnosti zmluvných strán vyplývajúce z tejto zmluvy sa riadia, pokiaľ nie je v zmluve ustanovené inak, všeobecne  záväznými právnymi predpismi.

5.	Zmluvné strany zhodne prehlasujú, že zmluva nebola uzatvorená v tiesni, a že vyjadruje ich slobodnú vôľu, čo  potvrdzujú svojimi podpismi.

6.	Zmluva je vyhotovená v 4 rovnopisoch, pričom každá zo zmluvných strán obdrží 2 rovnopisy.

7.	Zmluva nadobúda platnosť dňom podpísania zmluvnými stranami.

V Bratislave, dňa ..............					V Bratislave, dňa ........................

Žiadateľ:							Predkladateľ:

..........................................					...................................................
minister